Document ID: 32007D0011

KOMISIJAS LĒMUMS
(2006. gada 20. decembris),
ar kuru groza Komisijas 2005. gada 2. maija Lēmumu 2005/362/EK, ar ko apstiprina plānu Āfrikas cūku mēra apkarošanai savvaļas cūku populācijā Sardīnijā, Itālijā
(izziņots ar dokumenta numuru K(2006) 6718)
(Autentisks ir tikai teksts itāļu valodā)
(2007/11/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2002. gada 27. jūnija Direktīvu 2002/60/EK, ar ko paredz īpašus noteikumus Āfrikas cīņai pret Āfrikas cūku mēri un groza Direktīvu 92/119/EEK attiecībā uz Tešenas slimību un Āfrikas cūku mēri (1), un jo īpaši tās 16. panta 1. punktu,
tā kā:
(1)
Komisijas 2005. gada 2. maija Lēmums 2005/362/EK, ar ko apstiprina plānu Āfrikas cūku mēra apkarošanai savvaļas cūku populācijā Sardīnijā, Itālijā (2), apstiprina plānu Āfrikas cūku mēra apkarošanai savvaļas cūku populācijā Sardīnijas reģionā.
(2)
Itālija informēja Komisiju par šā plāna rezultātiem un šīs slimības tālāku attīstību Sardīnijas teritorijā.
(3)
Tādēļ ir atkārtoti jānosaka dažādi apgabali un jo īpaši augsta riska apgabals, kuros slimības apkarošanas plāns jāīsteno Sardīnijas reģionā.
(4)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2005/362/EK I pielikumu aizstāj ar šā lēmuma pielikuma tekstu.
2. pants
Šis lēmums ir adresēts Itālijas Republikai.
Briselē, 2006. gada 20. decembrī

Labels: 0
18
20
6